cyanic-selkie/wikianc huggingface dataset:
শেল (কম্পিউটিং)
ইউনিক্স জাতীয় সিস্টেমসমূহ
চিত্রভিত্তিক শেল (Graphical shell) সাধারণত উইন্ডোয়িং সিস্টেমের(এক ধরনের চিত্রভিত্তিক ব্যবহারকারী ইন্টারফেস যেখানে উইন্ডোজ, আইকন, মেনু, পয়েন্টার ইত্যাদি ব্যবহার করা হয়) উপরে তৈরি করা হয়। এক্স উইন্ডোজ সিস্টেম বা ওয়েল্যান্ড এর ক্ষেত্রে শেল গঠিত হয় নিজ নিজ এক্স উইন্ডো ম্যানেজার বা ওয়েল্যান্ড কম্পোজিটর দ্বারা, এছাড়াও এক বা একাধিক প্রোগ্রামসমূহের ইন্সটলকৃত অ্যাপ্লিকেশন চালু করার ক্ষমতা দেয়া, চালুকৃত উইন্ডোজ এবং ভার্চুয়াল ডেস্কটপকে পরিচালনা করা এবং মাঝে মাঝে উইজেট ইঞ্জিনকে সমর্থন করা।
ম্যাক অপারেটিং সিস্টেমের ক্ষেত্রে কোয়ার্টজকে উইন্ডোজিং সিস্টেম হিসেবে ভাবা যায় এবং শেল হল ফাইন্ডার, ডক , সিস্টেম ইউআই সার্ভার এবং মিশন কন্ট্রোলের সমষ্টি ।
অন্যান্য ব্যবহার
শেল আরও ব্যবহৃত হয় অ্যাপ্লিকেশন সফটওয়্যারকে অগুরুত্ব সহকারে বর্ণনা করার জন্য যেটি হল একটি বিশেষ উপাদান দ্বারা তৈরি ("built around"), যেমন ওয়েব ব্রাউজার এবং ইমেইল ক্লায়েন্ট, উপমা হিসেবে বলা হয় শেল প্রকৃতিতে পাওয়া যায়।
বিশেষজ্ঞ সিস্টেমে, যে কোন বিশেষ অ্যাপ্লিকেশনের জন্য শেল হল একটি সফটওয়্যার অংশ যেটির সাধারণ জ্ঞান ছাড়া সফটওয়্যারটি একটি অপূর্ণ (empty)বিশেষজ্ঞ সিস্টেম ।
আদি পুস্তক
thumb|মানবসৃষ্টি, ১৯০৩ thumb|লাবানের নিকট হতে ইয়াকুবের পলায়ন,১৮৯৭
আদি পুস্তক (ল্যাটিন ভাষায়ঃ Vulgate, অনুকরণ বা লিপান্তরিত করা হয়েছে গ্রিক শব্দঃ γένεσις হতে, অর্থঃ "আদি"; হিব্রু ভাষায়ঃ בְּרֵאשִׁית‬, Bərēšīṯ, "সূচনায়") হিব্রু বাইবেল (তানাখ) ও খ্রিস্টীয় পুরাতন নিয়মের প্রথম পুস্তক। একে দুইটি অংশে ভাগ করা যায়, প্রারম্ভিক ইতিহাস(অধ্যায় ১-১১) ও বংশানুক্রমিক ইতিহাস (অধ্যায় ১২-৫০)। আদি ইতিহাসে স্রষ্টার সাথে দেবতা এবং মানবজাতির সম্পর্কের প্রকৃতি সম্বন্ধে লেখক(দের) ধারণা সজ্জিত হয়েছেঃ প্রভু জগত সৃষ্টি করেছেন যা মানবজাতির জন্য অনুকূল ও মানানসই, কিন্তু যখন মানুষ পাপের দ্বারা একে দূষিত করে ফেলে ,তখন প্রভু তার সৃষ্টিকে ধ্বংস করার সিদ্ধান্ত নেন, কেবলমাত্র সত্যপন্থী নূহকে রক্ষা করেন, যাতে করে প্রভু ও মানুষের মধ্যকার সম্পর্ক পুনঃস্থাপন করা যায়। বংশানুক্রমিক ইতিহাসে (অধ্যায় ১২-৫০) প্রাগৈতিহাসিক ইসরাইল ও প্রভুর বাছাইকৃত লোকদের কথা বলা হয়েছে। প্রভুর নির্দেশে নূহের বংশধর ইব্রাহিম নিজ আবাস থেকে কেনানে যাত্রা করেন। এটি প্রভুর পক্ষ থেকে তাকে দেওয়া হয়, যেখানে তিনি একজন বিদেশি হিসেবে বসবাস শুরু করেন, তদ্রূপ তার সন্তান ইসহাক ও পৌত্র ইয়াকুব ও। ইয়াকুবের নাম পরিবর্তিত হয়ে ইসরাইল হয় এবং তার পুত্র ইউসুফের মাধ্যমে ইসরাইলের পুত্রগণ মিশরে প্রবেশ করেন, যারা স্বপরিবারে মোট সত্তর জন ছিলেন। প্রভু তাদেরকে মহান এক ভবিষ্যতের প্রতিশ্রুতি দেন। ইসরাইল মিশরে পৌঁছানোর মাধ্যমে আদি পুস্তকের পরিসমাপ্তি ঘটে এবং মূসার আগমন ও যাত্রাপুস্তকের প্রস্তুতি শুরু হয়।এই আখ্যানে প্রভূর সাথে কতগুলো অঙ্গীকার পরম্পরার উপর জোর দেওয়া হয়েছে, যা ক্রমান্বয়ে সমগ্র মানবজাতি (নূহের সাথে কৃত অঙ্গীকারনামা) থেকে সংকুচিত হয়ে একটিমাত্র সম্প্রদায়ে (ইব্রাহিম এবং ইসহাক,ইয়াকুবের মাধ্যমে তার বংশধরদের) সাথে বিশেষ সম্পর্কে পরিণত হয়।
ইহুদি ধর্মে, আদিপুস্তকের আধ্যাত্মিক গুরুত্ব অঙ্গীকারনামাগুলোকে কেন্দ্র করে, যা প্রভুকে তার বাছাইকৃত এবং প্রতিশ্রুত ভূমির লোকদের সাথে সম্পর্কযুক্ত করে। খ্রিস্ট ধর্ম আদিপুস্তককে ব্যাখ্যা করেছে তাদের একান্ত খ্রিস্টীয় মৌলিক বিশ্বাসগুলোর পূর্বভিত্তি হিসেবে, যেগুলোর মধ্যে প্রাথমিকভাবে রয়েছে পরিত্রাণের (সকল খ্রিস্টানের আশা ও প্রতিশ্রুতি) প্রয়োজনীয়তা এবং ক্রুশের উপর খ্রিস্ট কর্তৃক সংঘটিত পুনরুদ্ধার কর্ম, যাতে করে ঈশ্বরের পুত্র হিসেবে অঙ্গীকারনামার প্রতিশ্রুতি পূরণ হয়।
গঠন
আদি পুস্তককে আবৃত্ত বাক্যাংশ "elleh toledot"কে ঘিরে গড়ে উঠতে দেখা যায়,অর্থঃ "এ হল সৃষ্টিকাহিনী", প্রথম এই বাক্যাংশ, যা নির্দেশ করে "আকাশ ও পৃথিবীর উদ্ভব",ব্যবহারের মাধ্যমে, এবং অবশিষ্টাংশ ব্যক্তিদের লিপিবদ্ধকরণের মাধ্যমে-নূহ, "নূহের পুত্রগণ", সাম প্রভৃতি, নিচের দিকে ইয়াকুব পর্যন্ত। যাহোক,এটা স্পষ্ট নয় যে, মূল লেখকদের কাছে এর অর্থ কি, এবং অধিকাংশ আধুনিক ভাষ্যকার একে বিষয়বস্তুর ভিত্তিতে দুই ভাগে ভাগ করেন, একটা "প্রারম্ভিক ইতিহাস"(অধ্যায় ১-১১) ও একটা "নবীদের কাহিনী"(অধ্যায় ১২-৫০)। যদিও প্রথমাংশ দ্বিতীয়াংশের তুলনায় অত্যধিক সংক্ষিপ্ত, এতে মৌলিক বিষয়গুলো সাজানো আছে এবং এটা সমগ্র পুস্তক বোঝার ক্ষেত্রে একটা ব্যাখ্যামূলক সমাধান প্রদান করে। "প্রারম্ভিক ইতিহাস" এর একটা প্রতিসম কাঠামো আছে যা অধ্যায় ৬-৯ এ সংযুক্ত রয়েছে, প্লাবনের কাহিনী, প্লাবনের পূর্ববর্তী ঘটনাগুলোকে পরবর্তী ঘটনাগুলো দ্বারা প্রতিফলিত করার মাধ্যমে; "বংশানুক্রমিক ইতিহাস" গঠিত হয় তিনজন নবী ইব্রাহিম,ইয়াকুব ও ইউসুফকে ঘিরে। (ইসহাকের আখ্যানগুলো সুসংগত একটি কাহিনীবৃত্ত গঠন করেনা বরং ইব্রাহিম ও ইয়াকুবের সময়কালের মাঝে সেতুবন্ধন হিসেবে কাজ করে)।
সার-সংক্ষেপ
ঈশ্বর জগত সৃষ্টি করেছেন ছয় দিনে এবং সপ্তম দিবসকে পবিত্র করেছেন বিশ্রাম দিবস (সাব্বাথ) হিসেবে। ঈশ্বর প্রথম মানব-মানবী আদম ও ইভ (ইসলামেঃ হাওয়া) কে সৃষ্টি করেন এবং স্বর্গের বাগানে সকল প্রকার প্রাণী সৃষ্টি করেন, কিন্তু নির্দেশনা দেন যেন তারা ভাল-মন্দের জ্ঞানবৃক্ষের ফল না খায়। একটি বাকসম্পন্ন সরীসৃপ, যা বিভ্রান্তিকর জীব বা প্রতারক হিসেবে বর্ণিত, ইভকে যেকোনো মূল্যে ফল খেতে প্রলোভন দেখায়, এবং সে (ইভ) আদমকে প্রলোভিত করে, যার ফলে ঈশ্বর তাদেরকে স্বর্গ থেকে বের করে দেন এবং তাদেরকে অভিসম্পাত করেন - আদমকে কেবল ঘাম ও কায়িক পরিশ্রমের দ্বারা তার প্রয়োজন মেটাতে এবং ইভকে প্রসব বেদনা সহ্য করতে হবে। খ্রিস্টানগণ একে মানবজাতির পতন হিসেবে ব্যাখ্যা করেন। ইভ দুটি পুত্রসন্তান ধারণ করেন, কাইন (ইসলামেঃ কাবিল) ও আবেল(ইসলামেঃ হাবিল)। কাইন আবেলকে হত্যা করে, যখন ঈশ্বর কাইনের নৈবেদ্য মঞ্জুর না করে আবেলেরটা মঞ্জুর করেন। ইভ আরো একটি পুত্রের জন্ম দেন,সেথ (ইসলামেঃ শীস), আবেলের প্রতিস্থাপন হিসাবে।
ঈশ্বর আব্রামকে মেসোপটেমিয়ায় তার নিবাস ছেড়ে কেনানে গমনের নির্দেশ দেন। সেখানে ঈশ্বর আব্রামের সাথে অঙ্গীকার করেন, এই প্রতিশ্রুতি যে তার বংশধরেরা সংখ্যায় তারকারাজির ন্যায় হবে, তবে এই লোকেরা ভিনদেশে চারশত বছর নির্যাতন ভোগ করবে, যার পরে তারা মিশরের নদী থেকে শুরু করে মহানদী ফোরাত(ইউফ্রেটিস) পর্যন্ত সমগ্র ভূভাগের উত্তরাধিকারী হবে। আব্রামের নাম পরিবর্তিত হয়ে আব্রাহাম(ইসলামেঃ ইব্রাহিম) হয় এবং স্ত্রীর নাম সারাই থেকে সারাহ হয়,এবং সকল পুরুষের লিঙ্গাগ্রচর্মচ্ছেদন (খৎনা)-কে প্রবর্তন করা হয় অঙ্গীকারনামার নিদর্শন হিসেবে। নিজের বার্ধক্যের কারণে, সারাহ ইব্রাহিমকে তার মিশরীয় দাসী, হাজেরাকে দ্বিতীয় স্ত্রী হিসেবে গ্রহণ করতে বলে। হাজেরার মাধ্যমে ইব্রাহিম ইসমাইলের পিতা হন।
সদোম ও গমোরা নগরীর লোকদের পাপাচারের দরুণ ঈশ্বর নগরীদুটি ধ্বংসের স্বংকল্প করেন। ইব্রাহিম এর প্রতিবাদ করেন এবং ঈশ্বরের এই সম্মতি পান যে,যদি ১০জন সত্যপন্থী মানুষ পাওয়া যায় তবে নগরীদ্বয় ধংস করা হবে না। ফেরেশতাগণ ইব্রাহিমের ভাতিজা লূত ও তার পরিবারকে রক্ষা করেন, কিন্তু লূতের স্ত্রী তাদের আদেশ অমান্য করে পেছনের ধ্বংসযজ্ঞের দিকে ফিরে তাকালো এবং লবণের স্তম্ভে পরিণত হল। লূতের কন্যাগণ উদ্বিগ্ন হয়ে পড়ল এই ভেবে যে, তারা পলাতক, কাজেই তারা আর কখনোই স্বামী পাবেনা। তারা লূতকে নেশাগ্রস্ত করল, যাতে তার দ্বারা গর্ভধারণ করতে পারে এবং জন্ম দিতে পারে মোয়াবীয় ও আমোনীয় পূর্বপুরুষদের।
ইব্রাহিম ও সারাহ ভাই-বোন (তারা সৎ ভাইবোন) হওয়ার ভান করে ফিলিস্তিনী শহর গেরারে যান। গেরারের রাজা সারাহকে তার স্ত্রী হিসেবে গ্রহণ করে, কিন্তু ঈশ্বর তাকে সতর্ক করে সারাহকে ফেরত পাঠাতে বলেন, এবং সে তা মেনে নেয়। ঈশ্বর সারাহকে ইসহাক নামের একটি পুত্র সন্তান দান করেন, যার মাধ্যমে অঙ্গীকারনামা প্রতিষ্ঠিত হবে। সারাহর জেদে, ইসমাইল ও তার মা হাজেরাকে মরুভূমিতে নির্বাসিত করা হয়, কিন্তু ঈশ্বর তাদের রক্ষা করেন এবং ইসমাইল থেকে এক মহান জাতি তৈরির প্রতিশ্রুতি দেন।
ইসহাকের স্ত্রী একজোড়া জমজ সন্তানের জন্ম দিল, এসৌ, এদোমীয়দের পিতা এবং ইয়াকুব। প্রতারণার মাধ্যমে এসৌয়ের পরিবর্তে ইয়াকুব উত্তরাধিকারী হন এবং পিতার আশীর্বাদ লাভ। সে মামার কেছে পলায়ন করে যেখানে সে উন্নতি লাভ করে দুইজন স্ত্রী লাভ করেন,রাখেল ও লিয়া। ইয়াকুবের নাম পরিবর্তিত হয়ে ইসমাঈল হয়, এবং স্ত্রী ও দাসীদের মাধ্যমে তার পুত্রসংখ্যা হয় ১২জন, ইসরাইলীয় সন্তানদের ১২টি গোত্রের পূর্বপুরুষ, এবং একটি কন্যা, দীনা।
ইউসুফ, ইয়াকুবের প্রিয় পুত্র, তার ঈর্ষাপরায়ণ ভাইয়েরা তাকে মিশরে দাস হিসেবে বিক্রি করে দেয়। কিন্তু অনেক কষ্টের পর,ঈশ্বরের সহায়তায়, ফারাওয়ের আসন্ন দুর্ভিক্ষের স্বপ্ন ব্যাখ্যার মাধ্যমে উন্নতি লাভ করেন। অতঃপর তিনি পিতা ও ভাইয়েদের সাথে পুনরায় মিলিত হন,যারা তাকে চিনতে ব্যর্থ হয়, এবং খাদ্যের জন্য ওজর পেশ করে। অনেক কৌশলের পর,তিনি নিজের পরিচয় দেন এবং তাদেরকে তাদের গৃহস্থালি সহ মিশরে প্রবেশ করান, যেখানে ফারাও তাদের জন্যে গোশেনের ভূমি নির্দিষ্ট করে দেয়। ইয়াকুব পুত্রদেরকে শয্যাপাশে ডেকে পাঠান এবং মৃত্যুর পূর্বে তাদের ভবিষ্যত ব্যক্ত করেন। ইউসুফ বার্ধক্য পর্যন্ত জীবিত থাকেন এবং ভাইদের কাছে মিনতি জানান, ঈশ্বর যদি তাদেরকে এদেশ হতে বের করেন,তারা যেন তার হাড়গুলো সাথে করে নিয়ে যায়।
নামকরণ ও লিখিত প্রমাণাদি
আদি পুস্তকের হিব্রু শিরোনাম, প্রথম বাক্যের প্রথম শব্দ, Bereshit,থেকে নেয়া হয়েছে,যার অর্থ "সূচনায়/আদিতে"; ইহুদি বাইবেলের গ্রিক সংস্করণে (septuagint বা সত্তরের কর্ম) এর নামকরণ করা হয়ঃ জেনেসিস, যা এসেছে "দ্য জেনারেশন্স অব হেভেন অ্যান্ড আর্থ" বাক্যাংশ থেকে। পুস্তকটির প্রধান চারটি লিখিত দলিল হলোঃ মেসোরিটিক পাঠ,সামেরীয় পঞ্চপুস্তক, ইহুদি বাইবেলের গ্রিক অনুবাদের পাণ্ডুলিপি (septuagint manuscripts)], এবং কুমরানে (পশ্চিম তীরে অবস্থিত প্রত্নতাত্ত্বিক এলাকা) পাওয়া আদি পুস্তকের খণ্ডগুলো। কুমরানের খণ্ডগুলোই সবচেয়ে প্রাচীন পাণ্ডুলিপি, কিন্তু আদি পুস্তকের একটি ক্ষুদ্র অংশই কেবল তাতে পাওয়া যায়। সাধারণভাবে মেসোরিটিক পাঠটাই উত্তমভাবে সংরক্ষিত ও নির্ভরযোগ্য,তবে এতে অনেকগুলো পৃথক পৃথক ঘটনা রয়েছে, যেগুলো অন্যান্য সংস্করণে অধিকতর ভাল পাঠে সংরক্ষিত আছে।.
উৎস
অধিকাংশ পণ্ডিত একমত হন যে, মূলত বিশ শতকে পঞ্চপুস্তকের পাঁচটা বই-আদি পুস্তক, যাত্রা পুস্তক, লেবীয় পুস্তক, গণনা পুস্তক ও দ্বিতীয় পুস্তক-চারটা সূত্র থেকে এসেছে। সেগুলো হলো জাওহিস্ট (বা ইয়াহ্‌য়িস্ট), এলোহিস্ট, দ্বিতীয় বিবরণপন্থী (ডেটেরনমিস্ট) এবং রাব্বানিক (যাজকীয়) উৎস, যাদের প্রতিটি একই মৌলিক ইতিহাসের কথা বলে এবং বিভিন্ন সম্পাদনকারীদের দ্বারা একত্রে যুক্ত করা হয়েছে। ১৯৭০সাল থেকে পণ্ডিতজগতে এক বিপ্লব ঘটে চলেছেঃ বর্তমানে এলোহিস্ট উৎসকে বৃহৎ পরিসরে কেবল জাওহিস্ট উৎসেরই একটা প্রকরণ হিসেবে বিবেচনা করা হয়,যখন যাজকীয় উৎসকে ক্রমাগতভাবে দলিল হিসেবে না দেখে জাওহিস্ট উপাদানগুলোর পরিমার্জিত ও সম্প্রসারিত রূপ হিসেবে দেখা হয়।(আদি পুস্তকে দ্বিতীয় বিবরণপন্থী উৎসের অস্তিত্ব নেই)।
পৃথক পৃথক উৎসগুলোকে শনাক্ত করতে পুনরাবৃত্তির ও সাদৃশ্যপূর্ণ গল্পের উদাহরণগুলোকে ব্যবহার করা হয়। আদি পুস্তকে এগুলোর অন্তর্গত হলো- তিনটি ভিন্ন ঘটনায়ঃ একটি নবীর এই দাবি যে, তার স্ত্রী ছিল তার বোন, দুটি সৃষ্টি কাহিনী এবং ইব্রাহিম কর্তৃক হাজেরা ও ইসমাইলকে মরুভূমিতে পাঠানো সংক্রান্ত দুইটা বর্ণনা।
এটি লেখনীগুলোর রচনাকাল নিয়ে প্রশ্ন ছুড়ে দেয়। বিশ শতকের প্রথমার্ধের পণ্ডিতগণ এই সিদ্ধান্তে আসেন যে,জাওহিস্ট উৎসের/রচনার উদ্ভব হয় রাজতান্ত্রিক যুগে, বিশেষভাবে সুলাইমানের রাজসভায়, খ্রিস্টপূর্ব ১০ম শতকে এবং যাজকীয় রচনার উদ্ভব হয় খ্রিস্টপূর্ব ৫ম শতকের মধ্যভাগে (এমনকি রচয়িতা পর্যন্ত শনাক্ত করা হয়েছেঃ এযরা (ইসলামেঃ উযায়ের)), কিন্তু অতি সাম্প্রতিক অভিমত এই যে, জাওহিস্ট উৎস রচিত হয়েছিল খ্রিস্টপূর্ব ৬ষ্ঠ শতকের ব্যাবিলনীয় নির্বাসনের আগে অথবা নির্বাসনকালীন সময়ে, এবং যাজকীয় চূড়ান্ত সংস্করণ রচিত হয় নির্বাসন যুগের শেষের দিকে বা সামান্য পরে।
পুস্তকটি কেন রচিত হয়েছিল সে সম্বন্ধে, একটি তত্ত্ব, যা অর্জন করেছে যথেষ্ট কৌতূহল, যদিও তা এখনো বিতর্কিত, আর তা হলো "পারসিক রাজকীয় আজ্ঞা"। এই তত্ত্ব প্রস্তাব করে যে,হাখমানেশী সাম্রাজ্যের পারসিকরা, ৫৩৯ খ্রিস্টপূর্ব তাদের ব্যাবিলন বিজয়ের পর জেরুসালেমকে ব্যাপকভাবে স্থানীয় স্বায়ত্তশাসন প্রদানে সম্মত হয়, কিন্তু তারা স্থানীয় কর্তৃপক্ষকে গোটা সম্প্রদায়ের সম্মতিতে, একটি একক বিধিবদ্ধ আইন রচনা করতে আদেশ করেছিল।সম্প্রদায়ের নিয়ন্ত্রণে দুটি ক্ষমতাশালী শ্রেণী- যাজকীয় পরিবারগুলো,যারা মন্দিরের নিয়ন্ত্রণে ছিল এবং মূসা ও মরুভূমিতে নিরুদ্দেশ ভ্রমণের (মিশর থেকে বের হয়ে প্রায় ৩৮ বছর ইসরাইলীয়দের উদ্দেশ্যহীন ভ্রমণ) সাথে নিজেদের উৎসকে চিহ্নিত করত,অপরদিকে অধিকাংশ ভূমির মালিক পরিবারগুলো, যারা ছিল "প্রবীণ (বিলাপ গাথা ৫ঃ১২)" এবং নিজেদের উৎসকে চিহ্নিত করত ইব্রাহিমের সাথে, যে তাদের এই ভূমি প্রদান করেছিলেন- এদের মধ্যে অনেক বিষয়ে দ্বন্দ্ব ছিল এবং প্রত্যেকেরই নিজস্ব "উৎপত্তির ইতিহাস" ছিল, কিন্তু সবাইকে ব্যাপকভাবে স্থানীয় স্বায়ত্তশাসনের পারসিক প্রতিশ্রুতি, একটি একক আইন রচনার কাজে পারস্পরিক সহযোগিতার একটি শক্তিশালী উদ্দীপনা প্রদান করল।
ধরন
আদি পুস্তককে দেখা হয় ,সম্ভবত "সৃষ্টি পুরাকথা"-র শ্রেষ্ঠ উদাহরণ হিসেবে। এটি সাহিত্যের একটি ধরন যেখানে মানুষের প্রথম আবির্ভাবের কথা,পূর্বপুরুষ ও বীরদের কাহিনী, সংস্কৃতি ও নগরীসমূহের কথা বলা হয়েছে। সর্বাধিক উল্লেখযোগ্য উদাহরণগুলো পাওয়া যায় খ্রিস্টপূর্ব ৬ষ্ঠ শতকের গ্রীক ঐতিহাসিকদের কাজেঃ তাদের অভীষ্ট ছিল, সমসাময়িক প্রসিদ্ধ গোত্রগুলোকে প্রাচীন এবং শৌর্যপূর্ণ অতীতের সাথে সম্পর্কযুক্ত করা, এবং এরূপ করতে গিয়ে তারা পৌরাণিক কাহিনী, কিংবদন্তি ও প্রকৃত ঘটনার মধ্যে কোনো পার্থক্য রাখেনি। পন্টিফিকাল বিবলিকাল ইন্সটিটিউটের প্রফেসর জিন-লুইস স্কা প্রত্নতাত্ত্বিক ইতিহাসবিদদের মূল সূত্রকে "নিত্যতা সূত্র" হিসেবে অভিহিত করেনঃ সকল পুরাতনই মূল্যবান,কোনোকিছুই অবিবেচ্য নয়। এছাড়াও স্কা এরূপ প্রত্নতাত্ত্বিক ইতিহাসের পিছনের তাৎপর্যের দিকে ইঙ্গিত করে বলেনঃ জাতিসমূহের (ইহুদিদের প্রাচীন পারসিক ফিলিস্তিনের প্রতিবেশী) ব্যাপারে ইসরাইলীয় ঐতিহ্যগুলোর মূল্য প্রমাণ করতেই প্রাচীনত্বের প্রয়োজন রয়েছে। তদ্রূপ, ইসরাইলের নিজেরই মধ্যকার বিভিন্ন সংঘাতগুলোর মাঝে সামঞ্জস্য বিধান এবং তাদেরকে মিলিত করতেও প্রাচীনত্বের প্রয়োজন।
পূর্বপুরুষদের প্রতি প্রতিশ্রুতি
১৯৭৮ সালে ডেভিড ক্লাইন্স প্রকাশ করলেন তার প্রভাবশালী "দ্য থিম অব দ্যা পেনটাটিউক"। এটি প্রভাবশালী এই কারণে যে তিনি ছিলেন প্রথম পঞ্চপুস্তকের মূলভাব নিয়ে প্রশ্নকারীদের অন্যতম। ক্লাইন্সের সিদ্ধান্ত এই ছিল যে, সামগ্রিকভাবে মূলভাবটি হল "নবীদের প্রতি প্রতিশ্রুতি বা আশীর্বাদের আংশিক পূর্ণতা- যার অর্থ দাঁড়ায় আংশিক অপূর্ণতাও"।(এখানে,পূর্ণতাকে "আংশিক" বলে অভিহিত করার মাধ্যমে ক্লাইন্স সেই ঘটনার প্রতি মনোযোগ আকর্ষণ করেন,যখন দ্বিতীয় বিবরণের শেষেও লোকেরা কেনানের বাইরেই ছিল)।
নবীগণ, বা পূর্ববর্তীগণ হলেন ইব্রাহিম, ইসহাক ও ইয়াকুব এবং তাদের স্ত্রীগণ (স্বাভাবিকভাবে ইউসুফকে বাদ দেয়া হয়েছে)। যেহেতু ইয়োডেহ্‌-ওয়াহে (YHWH; একে ট্যাট্রাগ্রাম্যাটন ও বলা হয়) নামটি তাদের কাছে প্রকাশিত হয় নি, তাই তারা এল(El)-এর ইবাদত করতেন তার নানা অভিব্যক্তিতে।  (যাহোক,এটা উল্লেখযোগ্য যে, জাওহিস্ট উৎসে নবীগণ ঈশ্বরকে ইয়োডেহ্‌-ওয়াহে (YHWH) নামে উল্লেখ করেন, উদাহরণ স্বরূপ আদি পুস্তক ১৫)। নবীদের মধ্য দিয়ে ঈশ্বর ইসরাইলীয়দের মনোনয়নের ঘোষণা দেন, যার অর্থ দাঁড়ায়, তিনি বাছাই করেছেন ইসরাইলীয়দের তার বিশেষ সম্প্রদায় হিসেবে এবং তাদের ভবিষ্যতের ব্যাপারে নিজেকে প্রতিশ্রুতিবদ্ধ করেন। ঈশ্বর নবীদেরকে বলেন যে, তিনি তাদের বংশধরদের প্রতি আন্তরিক থাকবেন, এবং ইসরাইলীয়দের থেকে প্রত্যাশিত যে, তারা ঈশ্বর ও তার প্রতিশ্রুতিতে বিশ্বাস রাখবে। (আদি পুস্তক ও হিব্রু বাইবেলের প্রেক্ষিতে "বিশ্বাস" বলতে বোঝায় প্রতিশ্রুতিপূর্ণ সম্পর্কের সাথে ঐকমত্য, কেবল বিশ্বাসের একটি অংশ নয়)।
এই প্রতিশ্রুতির নিজস্ব তিনটি অংশ আছেঃ বংশধর, আশীর্বাদ ও ভূমি। প্রত্যেক নবীর সাথে কৃত প্রতিশ্রুতির পরিপূরণ নির্ভর করে একজন পুরুষ উত্তরাধিকারী থাকার উপর, এবং কাহিনী ক্রমাগত জটিল হয় এই ঘটনার দ্বারা যে, সারাহ,রেবেকাহ এবং রাখেল-প্রত্যেক প্রত্যাশিত মা-ই বন্ধা। যাই হোক, পূর্ববর্তীগণ ঈশ্বরের প্রতি তাদের বিশ্বাস বজায় রাখেন এবং প্রত্যেকক্ষেত্রে ঈশ্বর একটি করে পুত্র সন্তান দান করেন - ইয়াকুবের ক্ষেত্রে, ১২ জন পুত্র, মনোনীত ইসরাইলীয়দের ভিত্তি। তিনটি প্রতিশ্রুতির সবগুলোই পরবর্তী প্রজন্মে অধিকতর সম্পূর্ণরূপে পালিত হয়েছে, যতক্ষণ না ইউসুফের মধ্য দিয়ে সমগ্র পৃথিবী দুর্ভিক্ষের হাত থেকে রক্ষা পায়, এবং ইসরাইলের (ইয়াকুব) সন্তানদের মিশরে নিয়ে আসার মাধ্যমে সে (ইউসুফ) প্রতিশ্রুতি পূরণের ওছিলা (নিমিত্ত) হয়।
প্রথম উক্তি
সম্ভবত হিব্রু বাইবেলের সর্বাধিক পরিচিত অংশ, আদি পুস্তকের প্রথম উক্তি, যা অনুবাদ করলে দাঁড়ায়ঃ "আদিতে,যখন পরমেশ্বর আকাশ ও পৃথিবীর সৃষ্টিকাজ শুরু করলেন..." কিন্তু এই ধারণা যে,ঈশ্বর শূন্য থেকে জগত সৃষ্টি করেছেন, তা সরাসরি হিব্রু বাইবেলের কোথাও বলা হয়নি।
আন্তর্জাতিক আইন
thumb|আধুনিক আন্তর্জাতিক আইনের পেছনে [[জাতিসংঘ|জাতিসংঘের অসামান্য ভূমিকা রয়েছে]]
সাধারণত আন্তর্জাতিক আইন বলতে বিভিন্ন রাষ্ট্রের সমন্বয়ে সৃষ্ট আইন, যা এক রাষ্ট্র বা জাতির সাথে অন্য রাষ্ট্র বা জাতির সম্পর্ক নির্ধারণ করে। আন্তর্জাতিক আইন কোন একক রাষ্ট্রের সৃষ্টি নয়। এ আইন বিভিন্ন রাষ্ট্রের ঐকমত্য ও অংশগ্রহণের মাধ্যমে সৃষ্টি হয় এবং তা প্রত্যেক রাষ্ট্রের নিজস্ব স্বার্থ, সার্বভৌমত্ব রক্ষা ও অন্য রাষ্ট্রের সাথে সুসম্পর্ক বজায় রাখার জন্য সৃষ্ট। প্রত্যেক রাষ্ট্র আন্তর্জাতিক আইন শ্রদ্ধার সাথে মেনে চলতে দায়বদ্ধ। প্রধানত দুই বা ততোধিক রাষ্ট্রের স্বার্থে সৃষ্ট সন্ধিচুক্তির মাধ্যমে এ আইনের সৃষ্টি। চুক্তিবদ্ধ রাষ্ট্রগুলো এ আইন মেনে চলতে বাধ্য। তবে অনেকক্ষেত্রে এর ব্যতিক্রমও দেখা যায়। রাষ্ট্রীয় আইন থেকে আন্তর্জাতিক আইন চারিত্রিক দিক থেকে পৃথক; এ আইন জনগণের জন্য নয়, (তবে তা দুলভ কিছু ক্ষেত্রে প্রায়োগ করা হয়) রাষ্ট্রের জন্য ঘোষিত। আন্তর্জাতিক আইন নিশ্চিত করার জন্য বেশ কয়েকটি সংস্থা গঠিত হয়েছে এবং কয়েকটি ঘোষণা ও কনভেনশন ঘোষিত হয়েছে।
আন্তর্জাতিক আইনের উৎস
আন্তর্জাতিক আইনের উৎস নির্ণয়ে আন্তর্জাতিক আদালতের সংবিধি ৩৮ (১) ধারা যথেষ্ট গুরুত্ব বহন করে। এ ধারা অনুযায়ী বিরোধ নিষ্পত্তির জন্য আদালত যে আইন প্রয়োগ করবে তা হল:
আন্তর্জাতিক আইন বিশেষজ্ঞদের মতে আন্তর্জাতিক আদালতের সংবিধি ধারা ৩৮-এর প্রথম অনুচ্ছেদে যে সমস্ত উৎসের কথা বলা হয়েছে সেগুলো মৌলিক এবং গুরুত্বের অণুক্রমিক অনুসারে সাজানো হয়েছে।
আন্তর্জাতিক আইনের পরিধি
আন্তর্জাতিক আইনের পরিধি ব্যাপক ও বিস্তৃত। আকাশসীমা, জলসীমা, স্থলসীমা এমনকি তার বাইরেও আন্তর্জাতিক আইনের বিচরণ রয়েছে। বর্তমানে আন্তর্জাতিক আইনের পরিধি হল:
অশোক কুমার
১৯৮৮ সালে ভারত সরকার কর্তৃক চলচ্চিত্র কলা-কুশলীদের জন্য প্রণীত সর্বোচ্চ জাতীয় সম্মাননা হিসেবে বিবেচিত দাদাসাহেব ফালকে পুরস্কারে ভূষিত হন। এছাড়াও, ১৯৯৯ সালে ভারতীয় চলচ্চিত্রে অসামান্য অবদান রাখায় পদ্মভূষণ পদকে ভূষিত হন তিনি। তাকে ভারতের চলচ্চিত্রের ইতিহাসে অন্যতম সেরা অভিনেতাদের একজনরূপে গণ্য করা হয়ে থাকে। শীর্ষ কিংবা খলনায়ক বা চরিত্রধর্মী অভিনয়ের সর্বত্রই সমানভাবে নিজেকে উপস্থাপন করতে সচেষ্ট ছিলেন।
প্রারম্ভিক জীবন
তৎকালীন বেঙ্গল প্রেসিডেন্সির (বর্তমানে বিহার) ভাগলপুরে কুমুদলাল নামে জন্মগ্রহণ করেন। বাবা কুঞ্জলাল গঙ্গোপাধ্যায় পেশায় আইনজীবী ছিলেন ও মা গৌরী দেবী গৃহিণী ছিলেন। চার ভাইবোনের মধ্যে কুমুদলাল জ্যেষ্ঠ ছিলেন। তার চেয়ে কয়েক বছরের ছোট একমাত্র বোন সতী দেবী খুবই অল্প বয়সে শশধর মুখোপাধ্যায়ের সাথে পরিণয়সূত্রে আবদ্ধ হয়েছিলেন ও বৃহৎ চলচ্চিত্র পরিবারের সদস্য হন। প্রায় চৌদ্দ বছরের ছোট অনুপ কুমার ও সর্বকনিষ্ঠ আভাস (কিশোর কুমার) হিন্দি চলচ্চিত্রের সফলতম নেপথ্য কণ্ঠশিল্পী ছিলেন। তন্মধ্যে, ভ্রাতৃত্রয়ের মধ্যে অশোক কুমার নিজেকে ভিন্ন ধাঁচে গড়েছিলেন। ১৯৮৭ সালের ১৩ অক্টোবর তারিখে সর্বকনিষ্ঠ কিশোর কুমারের মৃত্যুর পর তিনি নিজের জন্মদিনের উৎসব আয়োজন পরবর্তীকালে বাদ দিয়েছিলেন।
ভাগলপুরে জন্মগ্রহণকারী কুমুদলাল গঙ্গোপাধ্যায়কে পারিবারিকভাবে আদর করে দাদামণি নামে ডাকা হতো। কলকাতা বিশ্ববিদ্যালয়ের অধীন প্রেসিডেন্সি কলেজে আইনজীবী হবার উদ্দেশ্যে পড়াশোনা করেন। কিন্তু আইনশাস্ত্রের পড়াশোনায় তার মনোযোগ ছিল না। তার মন পড়ে থাকতো চলচ্চিত্রের দিকে। টেকনিশিয়ান হিসেবে যোগদানের মাধ্যমে তার স্বপ্ন পূরণ হয়।
কর্মজীবন
বোম্বে টকিজে জ্যেষ্ঠ পদে কর্মরত ভগ্নিপতি শশধর মুখোপাধ্যায়ের কাছে ১৯৩০-এর দশকে বোম্বে চলে যান। ঐ সময়ের অন্যতম বৃহৎ চলচ্চিত্র স্টুডিও বোম্বে টকিজের ল্যাবরেটরি সহকারীরূপে কাজ করেন।
দৈবক্রমে অভিনয় জীবনের সূত্রপাত ঘটে তার। ১৯৩৬ সালে জীবন নাইয়া চলচ্চিত্রে শীর্ষ অভিনেতা নাজমুল হাসান অভিনেত্রী দেবিকা রাণী'র সাথে অসৌজন্যমূলক আচরণ করলে ভবিষ্যতের স্বামী ও স্টুডিও প্রধান হিমাংসু রায়ের কাছে অভিযোগ করেন। এরফলে হাসানকে চলচ্চিত্র থেকে বাদ দিয়ে পরিচালক ফ্রাঞ্জ অস্তেনের আপত্তি স্বত্ত্বেও তাকে স্থলাভিষিক্ত করেন। গাঙ্গুলী তার চলচ্চিত্র নাম অশোক কুমার রাখেন যা ঐ সময়ের প্রচলিত ধারা অনুযায়ী প্রকৃত নাম ঊহ্য রাখা হতো।
একই বছর দেবিকা রাণীর সাথে অচ্যুত কন্যা শিরোনামীয় চলচ্চিত্রে অংশ নেন। ঐ চলচ্চিত্রটি হিন্দি চলচ্চিত্রের শুরুর দিককার অন্যতম ছিল। এতে এক ব্রাহ্মণ বালকের অস্পৃশ্যা বালিকার মধ্যকার গভীর ভালোবাসার সম্পর্ক তুলে ধরা হয় যা ভারতীয় সমাজব্যবস্থার বিরুদ্ধাচার ছিল। এ চলচ্চিত্রে সাফল্যের প্রেক্ষিতে ঐ যুগের জনপ্রিয় জুটিতে পরিণত হন ও নিজেদেরকে পাকাপোক্ত আসনে নিয়ে যান। ১৯৪১ সালে তারা সর্বশেষবারের মতো অঞ্জন চলচ্চিত্রে হাজির হন। কিন্তু সাফল্য না আসায় কিংবদন্তিতুল্য এ জুটির সমাপ্তি ঘটে।
এরপর বয়সের দিক থেকে বড় লীলা চিৎনিসের সাধে জুটি গড়ে সফলতা পান। কঙ্গণ, বন্ধন ও আজাদ চলচ্চিত্রে স্বতঃস্ফূর্ত সাফল্য আসায় অশোক কুমার জনপ্রিয় অভিনেতা হিসেবে নিজেকে তুলে ধরেন স্ব-মহিমায়। ১৯৪১ সালে চিৎনিসের বিপরীতে মুক্তিপ্রাপ্ত জুলা চলচ্চিত্রের মাধ্যমে সর্বাপেক্ষা অর্থ সম্পদের মালিক হন তিনি।
জ্ঞান মুখোপাধ্যায়ের পরিচালনায় ১৯৪৩ সালে মুক্তিপ্রাপ্ত কিসমত চলচ্চিত্রে খলনায়কের ভূমিকায় অভিনয় করেন ও প্রথম খলনায়ক হিসেবে ১ কোটি রূপী আয়ের মাধ্যমে বক্স অফিসের সর্বকালের রেকর্ড ভঙ্গ করেন তিনি। এরফলে ভারতীয় চলচ্চিত্রে প্রথম সুপারস্টারের মর্যাদা পান। অশোকের জনপ্রিয়তায় রাস্তায় ব্যাপক যানজটের সৃষ্টি হতো ও সমর্থকদের সামাল দিতে পুলিশকে লাঠিপেটা করতে হয়।
বোম্বে টকিজের শেষদিকে ১৯৪৮ সালে জিদ্দিতে দেব আনন্দ ও প্রাণ, ১৯৪৭ সালে নীলকমলে রাজ কাপুরের অভিষেক এবং ১৯৪৯ সালে মধুবালার সাথে অভিনয় করেছেন তিনি।
১৯৫০-এর দশকে মিনা কুমারী ও নলিনী জয়ন্তের সাথে বেশ কয়েকটি চলচ্চিত্রে নায়কের ভূমিকায় অবতীর্ণ হন। তন্মধ্যে, নলিনীর সাথে তার ভালোবাসার সম্পর্ক গুজব আকারে ছড়ানো হয়েছিল। ধূমপানরত অবস্থায় অপরাধী কিংবা পুলিশ কর্মকর্তার চরিত্রে ১৯৫০-এর দশকের বেশ কয়েকটি চলচ্চিত্রে তাকে দেখা যায় যা তৎকালীন ভারতীয় চলচ্চিত্র আন্দোলনের প্রধান বৈশিষ্ট্য ছিল।
ব্যক্তিগত জীবন
যুবক কুমুদলাল পারিবারিক সম্মতিক্রমে প্রচলিত ভারতীয় রীতি-নীতিতে শোভা নাম্নী এক রমণীর পাণিগ্রহণ করেন। এ দম্পতি তাদের আজীবন সম্পর্ক বজায় রাখতে সমর্থ হন। চলচ্চিত্রে অংশগ্রহণ স্বত্ত্বেও তারা মধ্যবিত্ত শ্রেণীর দৃষ্টিভঙ্গী ও সামাজিক মূল্যবোধ বজায় রাখতে সচেষ্ট ছিলেন এবং সন্তানদেরকে সাধারণ জীবনধারণে অভ্যস্ত করেন। তাদের একমাত্র পুত্র অরূপ গঙ্গোপাধ্যায় এবং তিন কন্যা ভারতী প্যাটেল, রূপা বর্মা ও প্রীতি গঙ্গোপাধ্যায় ছিল। তন্মধ্যে, ১৯৬২ সালে মুক্তিপ্রাপ্ত বেজুবান চলচ্চিত্রে নায়কের ভূমিকায় অবতীর্ণ হয়েছিলেন অরূপ কুমার গঙ্গোপাধ্যায়। কিন্তু চলচ্চিত্রটি ব্যবসায়িক ব্যর্থতার পরিচয় দেয়। অশোকের জ্যেষ্ঠা কন্যা ও অভিনেত্রী অণুরাধা প্যাটেলের মাতা হচ্ছেন ভারতী প্যাটেল। দ্বিতীয়া কন্যা রূপা বর্মা অভিনেতা ও কমেডিয়ান দেবেন বর্মা'র স্ত্রী। সর্বকনিষ্ঠা প্রীতি গঙ্গোপাধ্যায়ই কেবলমাত্র কন্যাদের মধ্যে অভিনয়কে বেছে নিয়েছিলেন। সে ১৯৭০ ও ১৯৮০ এর দশকে কমেডিয়ান হিসেবে অভিনয় করে ও ২০১২ সালে অবিবাহিতা অবস্থায় মৃত্যুমুখে পতিত হয়।
শেষ জীবন
১৯৮০ ও ১৯৯০-এর দশকে স্বল্পসংখ্যক চলচ্চিত্রে অংশ নিয়েছেন। এছাড়াও মাঝেমধ্যে টেলিভিশনে অংশগ্রহণ করতেন তিনি। তন্মধ্যে প্রথম ভারতীয় সোপ অপেরা হাম লোগে অংশগ্রহণ করতেন। অবিস্মরণীয় বাহাদুর শাহ জাফর ধারাবাহিকের কেন্দ্রীয় চরিত্রে অবতীর্ণ হন। ১৯৮০-এর দশকে টেলিভিশনে তার অংশগ্রহণের বিষয়ে অদ্যাবধি আলাপ-আলোচনা হয়ে থাকে।
১৯৯৭ তিনি সর্বশেষ চলচ্চিত্র আঁখো মে তুম হোতে অভিনয় করেন। অভিনয়ের পাশাপাশি চিত্র অঙ্কন করতেন তিনি। এছাড়াও হোমিওপ্যাথি চিকিৎসাকর্মে সম্পৃক্ত ছিলেন। সর্বমোট ২৭৫-এর অধিক চলচ্চিত্রে অভিনয় করেছেন। ঢাকুরিয়ায় তিনি ৩০-এর অধিক নাটকেও অভিনয় করেন।
১০ ডিসেম্বর, ২০০১ তারিখে ৯০ বছর বয়সে দেহাবসান ঘটে তার। মুম্বইয়ের চেম্বার এলাকায় অবস্থিত নিজ বাসভবনে হৃদরোগে আক্রান্ত হন তিনি। তার মৃত্যুতে তৎকালীন প্রধানমন্ত্রী অটল বিহারী বাজপেয়ী গভীর শোকপ্রকাশ করেন। এ প্রসঙ্গে তিনি মন্তব্য করেন যে, তিনি অনেক প্রজন্মের অভিনেতাদেরকে অণুপ্রেরণা জুগিয়েছেন।
প্রভাব
হিন্দি চলচ্চিত্রাঙ্গণে স্বভাবসুলভ অভিনয় করে পথিকৃৎ হয়ে রয়েছেন অশোক কুমার। প্রথম মহাতারকা হিসেবে খলনায়ক চরিত্রেও অভিনয় করেছেন তিনি। ভারতীয় চলচ্চিত্রে বেশকিছুসংখ্যক তারকা ব্যক্তিত্বের প্রতিষ্ঠা লাভে গুরুত্বপূর্ণ ভূমিকা রাখেন। বোম্বে টকিজের পরিচালক হিসেবে ১৯৪৮ সালে দেব আনন্দকে প্রথমবারের মতো জিদ্দি চলচ্চিত্রে অংশগ্রহণ করান। এছাড়াও, দেশ বিভাজনের পর ভারতে চলে আসা অভিনেতা প্রাণকে ঐ সময়ের সফলতম খলনায়ক হিসেবে পুনর্বাসন ঘটান।
সম্মাননা
১৯৫৯ সালে সঙ্গীত নাটক অকাদেমি পুরস্কার লাভ করেন। ১৯৬২ সালে রাখী চলচ্চিত্রের জন্য ফিল্মফেয়ার সেরা অভিনেতা মনোনীত হন। ১৯৬৩ ও ১৯৬৯ সালে বাংলা চলচ্চিত্র সাংবাদিক সংস্থার সেরা হিন্দি অভিনেতা পুরস্কার পান যথাক্রমে গুমরাহ ও আশীর্বাদ চলচ্চিত্রের জন্য। ১৯৬৬ ও ১৯৬৯ সালে ফিল্মফেয়ার সেরা পার্শ্ব অভিনেতার পুরস্কার লাভ করেন। ১৯৬৯ সালে জাতীয় চলচ্চিত্র পুরস্কারে সেরা অভিনেতা বিভাগে বিজয়ী হন। ১৯৮৮ সালে চলচ্চিত্রে অসামান্য অবদানের স্বীকৃতিস্বরূপ প্রদেয় ভারতের সর্বোচ্চ পুরস্কার দাদাসাহেব ফালকে সম্মাননা লাভ করেন তিনি। ১৯৯৫ সালে লাভ করেন পদ্মভূষণ পদক। এছাড়াও ১৯৯৪ সালে ফিল্মফেয়ার আজীবন সম্মাননা, ২০০১ সালে উত্তরপ্রদেশ সরকারের বেসামরিক সম্মান ও ২০০৭ সালে স্টার স্ক্রিন বিশেষ পুরস্কার পান তিনি।
ব্যাং-ছুব-সেং-গে
ব্যাং-ছুব-সেং-গে ত্রয়োদশ শতকে তিব্বতী বৌদ্ধধর্মের সা-স্ক্যা ধর্মসম্প্রদায়ের একজন পণ্ডিত ছিলেন। তিনি ঙ্গাগ-দ্বাং-গ্রাগ্স-পা নামক সা-স্ক্যা ধর্মসম্প্রদায়ের একজন পণ্ডিতের নিকট হতে ডাকার্ণব তন্ত্র সম্বন্ধে শিক্ষাগ্রহণ করেন এবং এই শিক্ষা তিনি সা-ব্জাং-'ফাগ্স-পা-গ্ঝোন-নু-ব্লো-গ্রোস নামক সা-স্ক্যা ধর্মসম্প্রদায়ের একজন লামাকে দান করেন। তার অন্যতম উল্লেখযোগ্য শিষ্য ছিলেন জো-নাং ধর্মসম্প্রদায়ের পণ্ডিত রিন-ছেন-দ্পাল।
অ্যানানকি (প্রাকৃতিক উপগ্রহ)
অ্যানানকি (ইংরেজি: Ananke; ; Ανάγκη) হল বৃহস্পতির একটি বিপরীতগামী প্রাকৃতিক উপগ্রহ। ১৯৫১ সালে মাউন্ট উইলসন মানমন্দিরে সেথ বার্নেস নিকোলসন এটি আবিষ্কার করেছিলেন। গ্রিক পুরাণে কথিত জিউস ও মইরাইয়ের (ভাগ্যদেবী ফেটস) কন্যা তথা আবশ্যকতার মূর্ত রূপ অ্যানানকির নামানুসারে এই উপগ্রহটির নামকরণ করা হয়। এই নামের বিশেষণটি হল অ্যানানকিয়ান (ইংরেজি: Anankean)।
অ্যানানকি উপগ্রহটির নামানুসারে বিপরীতগামী অনিয়মিত উপগ্রহগুলির অ্যানানকি গোষ্ঠীর নামকরণ করা হয়েছে। এই উপগ্রহগুলি মোটামুটি ১৫০° নতিতে ১৯.৩ থেকে ২২.৭ জিগামিটার দূরত্বের মধ্যে বৃহস্পতিকে প্রদক্ষিণ করছে।
নামকরণ
১৯৭৫ সালে অ্যানানকি উপগ্রহ এটির বর্তমান নামটি লাভ করে। তার আগে এটিকে সাধারণভাবে বৃহস্পতি ১২ (ইংরেজি: Jupiter XII) নামে চিহ্নিত করা হত। ১৯৫৫ থেকে ১৯৭৫ সালের মধ্যবর্তী সময়ে এটিকে "অ্যাড্রাস্টিয়া" (ইংরেজি: Adrastea) নামেও অভিহিত করা হত। বর্তমানে বৃহস্পতির অপর একটি প্রাকৃতিক উপগ্রহ এই নামে অভিহিত হয়েছে।
কক্ষপথ
অ্যানানকি একটি উচ্চ-উৎকেন্দ্রিকতাযুক্ত ও উচ্চ-নতিযুক্ত বিপরীতগামী কক্ষপথে বৃহস্পতিকে প্রদক্ষিণ করে চলেছে। ২০০০ সালের পর অনুরূপ কক্ষপথে বৃহস্পতিকে প্রদক্ষিণকারী আরও আটটি অনিয়মিত উপগ্রহ আবিষ্কৃত হয়েছে। ২০০০ সালের জানুয়ারি মাসের হিসাব অনুযায়ী, এই উপগ্রহের কক্ষীয় উপাদানগুলি সৌর ও গ্রহীয় বাধার কারণে ক্রমাগত পরিবর্তিত হয়ে চলেছে। এই ধরনের কক্ষীয় উপাদান ও অদ্যাবধি অবগত ভৌত বৈশিষ্ট্যগুলির পরিপ্রেক্ষিতে অনুমান করা হয়, যে মূল সংঘর্ষের ফলে অ্যানানকি গোষ্ঠীর উপগ্রহগুলির উদ্ভব ঘটেছিল, সেটির বৃহত্তম অবশিষ্টাংশ হল এই অ্যানানকি উপগ্রহটি।
ভৌত বৈশিষ্ট্য
দৃশ্যমান বর্ণালিতে অ্যানানকিকে ধূসর থেকে হালকা লাল রঙের (রং সূচকে বি-ভি=০.৯০ বি-আর=০.৩৮) দেখায়। অবলোহিত বর্ণালিতে এটিকে পি-শ্রেণির গ্রহাণুর মতো দেখায়। তবে সেক্ষেত্রে এখানে জলে একটি সম্ভাব্য ইঙ্গিত পাওয়া যায়।
তথ্যসূত্র
গ্রন্থপঞ্জি
সুইটি সীমা হেমব্রম
সুইটি সীমা হেমব্রম হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় কাটোরিয়া বিধানসভা কেন্দ্রের বিধায়ক হিসেবে নির্বাচিত হয়েছিলেন।
গাম্বিয়া-ফিলিপাইন সম্পর্ক
গাম্বিয়া-ফিলিপাইন সম্পর্ক, গাম্বিয়া এবং ফিলিপাইন এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৪০ এর দশকের শেষের দিকে এই দুই দেশের মধ্যে কূটনৈতিক সম্পর্ক স্থাপিত হয়।
গাম্বিয়ার রাজধানী বানজুলে ফিলিপাইনের একটি কনস্যুলেট রয়েছে। অপরদিকে ফিলিপাইনের রাজধানী ম্যানিলায় গাম্বিয়ার একটি কনস্যুলেট রয়েছে।
ইতিহাস
১৯৪৯ সালের ৩ মার্চ, গাম্বিয়া এবং ফিলিপাইনের মাঝে আনুষ্ঠানিকভাবে কূটনৈতিক সম্পর্ক স্থাপিত হয়। ২০০৫ সালের ২০-২৪ জুন, গাম্বিয়ার রাষ্ট্রপতি, ইয়াহিয়া জামেহ, এক রাষ্ট্রীয় সফরে ফিলিপাইনে যান। সেই সফরে তিনি ফিলিপাইনের রাষ্ট্রপতি, গ্লোরিয়া ম্যাকাপাগাল আরোয়ো এর সাথে দ্বিপাক্ষিক বৈঠক করেন। গাম্বিয়ার রাষ্ট্রপতি, অর্গানাইজেশন অব ইসলামিক কোঅপারেশন (ওআইসি) এর সদস্যপদ লাভের জন্য ফিলিপাইনের প্রতি সমর্থন জানান।
গাম্বিয়ার রাষ্ট্রপতির সফরের পূর্বে, গাম্বিয়াতে তেলের খনি আবিষ্কৃত হয়। গাম্বিয়ার রাষ্ট্রপতি সেই তেল অনুসন্ধানের জন্য ফিলিপাইন এবং গাম্বিয়ার যৌথ অনুসন্ধানের বিষয়ে ফিলিপাইনের রাষ্ট্রপতিকে প্রস্তাব দেন। এছাড়াও জামেহ, ফিলিপাইনকে, গাম্বিয়ায় আবিষ্কৃত তেলের খনির ৫ টি ব্লকের একটি ফিলিপাইনকে দেয়ার প্রস্তাব দেয়। ফিলিপাইন গাম্বিয়ার এই প্রস্তাবে সম্মত হয় এবং গাম্বিয়া ও ফিলিপাইনের সমন্নয়ে একটি যৌথ অনুসন্ধান দল গঠন করে গাম্বিয়ায় তেল অনুসন্ধানের ব্যাপারে চুক্তি করে। এই চুক্তিকে, ২০০৩ সালের এপ্রিল মাসেই গঠিত নিউ এশিয়ান-আফ্রিকান স্ট্র্যাটেজিক পার্টনারশিপ এর সাফল্য হিসেবে বিবেচনা করা হয়েছিল। ফিলিপাইন এবং গাম্বিয়ার মধ্যকার এই চুক্তিটি ইন্দোনেশিয়ার রাজধানী জাকার্তায় সাক্ষরিত হয়। তবে পরবর্তীতে ফিলিপাইন এবং গাম্বিয়ার সমন্নয়ে গঠিত যৌথ অনুসন্ধানকারী দল জানায় উল্লিখিত ৫ টি ব্লকে আশানুরুরপ তেল পাওয়া যায় নি। তবে তারা ষষ্ঠ ব্লক নিয়ে আশাবাদী ছিলেন এবং সেখানে অনুসন্ধানের সিদ্ধান্ত নিয়েছিলেন।
এর আগে ১৯৬৬ সালে, ফিলিপাইনের কৃষি বিশেষজ্ঞ, অধ্যাপক ব্রুক ফিলিপাইন পিংক নামক নতুন জাতের একটি মটরশুঁটি আবিষ্কার করেন। এই ফিলিপাইন পিংক মটরশুঁটি হল গাম্বিয়ার প্রধান রপ্তানি পণ্য। গাম্বিয়া ফিলিপাইনের এই সহায়তার প্রতিদান হিসেবে তেল অনুসন্ধান কাজে ফিলিপাইনকে যুক্ত করার এবং ফিলিপাইনকে একটি ব্লক দেয়ার সিদ্ধান্ত নিয়েছিল।
চুক্তি
১৯৯৬ সালে এই দুই দেশ বিজ্ঞান ও প্রযুক্তি খাতে সমন্বয় বৃদ্ধির লক্ষ্যে চুক্তি সাক্ষর করে। পরবর্তীতে ১৯৯৯ সালের এই দুই দেশ স্বাস্থ্যসেবা খাত এবং ঔষধ বিষয়ে সমন্বয়ের লক্ষ্যে চুক্তি সাক্ষর করে।
সমন্বয়
২০০৭ সাল মোতাবেক, এই দুই দেশে অবস্থিত কনস্যুলেট ২ টি স্ব স্ব অঞ্চলে বিতরণ কার্যালয় তৈরি করছিল। দ্বিপাক্ষিক বাণিজ্যের ক্ষেত্রে সুবিধা তৈরির জন্য এই দুই দেশ এই কার্যক্রম হাতে নিয়েছিল।
অর্জুন কুমার বসনেত
অর্জুন কুমার বসনেত (अर्जुन कुमार बस्नेत) (জন্ম ৫ ডিসেম্বর, ১৯৭৫) একজন নেপালি ম্যারাথন দৌড়বিদ। বসনেত ২০০৮ সালের বেইজিং গ্রীষ্মকালীন অলিম্পিকে নেপালের প্রতিনিধিত্ব করেছিলেন, যেখানে তিনি পুরুষদের ম্যারাথনে প্রতিদ্বন্দ্বিতা করেছিলেন। তিনি ২:২৩:০৯ ব্যক্তিগত সেরা সময় সহ দক্ষিণ আফ্রিকার হেন্ড্রিক রামালার থেকে প্রায় ২৬ সেকেন্ড পিছিয়ে, পঁচিশতম স্থানে রেস শেষ করেছিলেন।
শঙ্কু একাই ১০০
শঙ্কু একাই ১০০ হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৮৩ খ্রিষ্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের চারটি গল্প আছে।
অণু-ইলেকট্রন বিজ্ঞান
অণু-ইলেকট্রন বিজ্ঞান বা ইংরেজি পরিভাষাতে মাইক্রোইলেকট্রনিক্‌স (Microelectronics) ইলেকট্রন বিজ্ঞানের একটি শাখা, যাতে অত্যন্ত ক্ষুদ্র মাপের (সাধারণত মাইক্রোমিটার মাপের বা তার চেয়েও ক্ষুদ্র) ইলেকট্রনীয় যন্ত্রাংশের বৈশিষ্ট্য ও অণু-উৎপাদন (microfabrication মাইক্রোফ্যাব্রিকেশন) নিয়ে গবেষণা করা হয়। এই যন্ত্রাংশগুলি অর্ধপরিবাহী পদার্থ দিয়ে প্রস্তুত করা হয়। বেশির ভাগ ইলেকট্রনীয় যন্ত্রাংশের অতিক্ষুদ্র অণু-ইলেকট্রনীয় রূপ রয়েছে, যেমন ট্রানজিস্টর, ধারক, আবেশক, রোধক, ডায়োড, অন্তরক এবং পরিবাহী --- এগুলির সবগুলিকেই ইলেকট্রনীয় অণু-যন্ত্রাংশ হিসেবে বাস্তবায়িত করা সম্ভব হয়েছে।
ডিজিটাল সমন্বিত বর্তনীসমূহ (আইসি) মূলত ট্রানজিস্টর দিয়ে তৈরি। অ্যানালগ বর্তনীতে সাধারণত রোধ এবং ধারক থাকে। কিছু উচ্চ কম্পাঙ্কের অ্যানালগ বর্তনীতে আবেশক ব্যবহার করা হয়ে থাকে।
প্রযুক্তিগত কৌশলের অগ্রগতির সাথে সাথে ইলেকট্রনীয় অণু-যন্ত্রাংশসমূহের মাপ ক্রমে হ্রাস পাচ্ছে। ক্ষুদ্রতর মাপে বর্তনীর অন্তর্নিহিত ধর্ম, যেমন আন্তঃসংযোগ (ইন্টারকানেকশন), ইত্যাদি গুরুত্বপূর্ণ হয়ে ওঠে। এগুলি "পরজীবী প্রভাব" (parasitic effects) হিসেবে পরিচিত। অণু-ইলেকট্রন প্রকৌশলীর লক্ষ্য হল এইসব প্রভাব যতটা সম্ভব কমানোর চেষ্টা করা এবং একই সাথে ক্ষুদ্রতর, দ্রুততর এবং আরও কমদামী অণু-যন্ত্রাংশ উৎপাদন করা।
শাম্মী আক্তার (দ্ব্যর্থতা নিরসন)
শাম্মী আক্তার বলতে যাদেরকে বোঝানো হতে পারে;
রত্নাপুরা
রত্নপুরা (රත්නපුර; இரத்தினபுரி) (সিংহলি এবং তামিল ভাষায় "রত্নের শহর") শ্রীলঙ্কার একটি প্রধান শহর। এটি সাবারাগামুওয়া প্রদেশের রাজধানী শহর। সেইসাথে রত্নপুরা জেলা এবং শ্রীলঙ্কার রত্ন বাণিজ্যের একটি ঐতিহ্যবাহী কেন্দ্র। এটি দক্ষিণ-মধ্য শ্রীলঙ্কার কালু গঙ্গায় (কালো নদী) দেশের রাজধানী কলম্বোর প্রায় দক্ষিণ-পূর্বে অবস্থিত। রত্নাপুরাকে রত্নপুরাও বলা হয়।
'রত্নপুরা' নামটি একটি সংস্কৃত শব্দ যার অর্থ "রত্নগুলির শহর", সংস্কৃত শব্দ পুরা (শহর) এবং রত্ন (রত্ন পাথর) থেকে। ২০০০ বছর আগে তখন প্রথম বৌদ্ধ ভিক্ষুরা ভারতের উত্তর-পূর্বাঞ্চলীয় প্রদেশ বুদ্ধ-গয়া, বারাণসী এবং পাটলিপুত্র থেকে এখানে এসেছিলেন। তখন তারা কেবল তাদের সাথে বৌদ্ধ ধর্মই নিয়ে আসেননি, সাথে বৌদ্ধ সংস্কৃতিও নিয়ে এসেছিলেন। কিন্তু যেহেতু তাদের শিক্ষা প্রধানত সংস্কৃত এবং পালি ভাষায় ছিল, তাই তাদের আগমন স্থানীয় ভাষাকেও প্রভাবিত করেছে। যদিও খেজুরের গুড়ের থেকে উৎপাদিত একধরণের মিছরি ঐতিহ্যগতভাবে এই অঞ্চলে রত্নপুরা নামে পরিচিত, তবে সম্ভবত এর বদলে উলটো এই শহরের নাম থেকেই মিছরিটির এরূপ নামকরণ করা হয়েছিল।
এই শহরটি রুবি, নীলকান্তমণি এবং অন্যান্য রত্ন সহ বহুমূল্য পাথর খনির একটি দীর্ঘ-স্থাপিত শিল্পের কেন্দ্র। রত্ন খনির পাশাপাশি, শহরটি ধান ও ফল উৎপাদনের জন্য পরিচিত। শহরের চারপাশে চা এবং রাবারের বড় বাগান রয়েছে। এই অঞ্চলে উৎপন্ন চাকে বলা হয় নিম্ন-দেশীয় চা। রত্নপুরায় একটি সুপ্রতিষ্ঠিত পর্যটন শিল্প রয়েছে। কাছাকাছি সিংহরাজা ফরেস্ট রিজার্ভ, উদাওলাওয়ে ন্যাশনাল পার্ক, কিতুলগালা এবং অ্যাডামস পিক পর্যটকদের মধ্যে বিশেষভাবে জনপ্রিয়।
১৯০১ সালে, রত্নপুরা শহরের জনসংখ্যা ছিল ৪,০৮৪ এবং ২০১২ সাল নাগাদ এটি ৪৬,২২৯-এ বৃদ্ধি পেয়েছে। এখানে বৌদ্ধ, হিন্দু, খ্রিস্টান এবং মুসলমান প্রত্যেকেই জনসংখ্যার একটি উল্লেখযোগ্য অংশ গঠন করে।
রাজনৈতিক
শহরটি একজন মেয়রের নেতৃত্বে একটি পৌরসভা দ্বারা পরিচালিত হয়। কাউন্সিল জনগণের ভোটে নির্বাচিত হয় এবং এর ১৫টি আসন রয়েছে। ২০০৬ সালের স্থানীয় কর্তৃপক্ষ নির্বাচনে ২৯,১৫৯ জন নিবন্ধিত ভোটার ছিল।
স্বাস্থ্য
রত্নাপুরা হাসপাতালকে ২০১৯ সালের প্রথম দিকে বাংলাদেশের মেডিক্যাল কলেজ হাসপাতালগুলোর মতো একটি শিক্ষণ হাসপাতালে রূপান্তরিত করা হয়েছে। এই হাসপাতালে তিনটি সার্জিক্যাল ইউনিট, তিনটি মেডিকেল ইউনিট, দুটি অর্থোপেডিক ইউনিট, তিনটি অবস্টেট্রিক্স এবং গাইনোকোলজি ইউনিট, দুটি পেডিয়াট্রিক্স ইউনিট, একটি নাক-কান-গলা ইউনিট, একটি নিউরোলজি ইউনিট, একটি নিউরোসার্জিকাল ইউনিট, একটি রিউম্যাটোলজি ইউনিট, একটি ইউরোসার্জিকাল ইউনিট, ডায়ালিসিস সুবিধাসহ একটি নেফ্রোলজি ইউনিট, একটি ডার্মাটোলজি ইউনিট, একটি মানসিক ইউনিট,  একটি দুর্ঘটনা ও জরুরী বিভাগ, এবং একটি কার্ডিওলজি ইউনিট। এই হাসপাতালটিতে নিয়মিত অস্ত্রোপচারের জন্য সপ্তাহে প্রতিদিন ২৪ ঘণ্টাতেই অপারেশন থিয়েটারের সুবিধা রয়েছে। এই মুহূর্তে হাসপাতালটিতে দুটি নিবিড় পরিচর্যা কেন্দ্র বা আইসিইউ ইউনিট রয়েছে। এগুলোতে ১২ টি আইসিইউ-শয্যা রয়েছে। হাসপাতালটি সার্জিক্যাল এবং পেডিয়াট্রিক পিজি প্রশিক্ষণার্থীদের জন্য একটি পোস্ট গ্র্যাজুয়েট প্রশিক্ষণ কেন্দ্র। এটি সাবরাগামুওয়া বিশ্ববিদ্যালয়ে মেডিকেল অনুষদ প্রতিষ্ঠার সাথে সাথে একটি শিক্ষণ হাসপাতালে উন্নীত করা হয়েছিল।
রত্ন ব্যবসা
শহরের মানুষ রত্ন ব্যবসার উপর নির্ভরশীল। রত্নের পিট আশেপাশের এলাকায় সাধারণ দর্শনীয় স্থান। শ্রীলঙ্কার বেশিরভাগ বড় মাপের রত্ন ব্যবসায়ীরা রত্নপুরা থেকে কাজ করেন। এই শহরেও প্রচুর বিদেশী রত্ন ব্যবসায়ী রয়েছে যারা সেখানে পাওয়া রত্নগুলির মূল্যকে স্বীকৃতি দিয়েছেন। বিদেশী ব্যবসায়ীদের মধ্যে থাই ( থাইল্যান্ড ) ব্যবসায়ীরা সংখ্যাগরিষ্ঠ। প্রতিদিন, শহরতলি এবং অন্যান্য শহর থেকে বিপুল সংখ্যক ব্যবসায়ী রত্ন পাথর বিক্রি বা কেনার জন্য শহরের কেন্দ্রস্থলে জড়ো হন। বড় মাপের ব্যবসায়ীরা স্থানীয়দের কাছ থেকে রত্ন সংগ্রহ করে আন্তর্জাতিক বাজারে বিক্রি করে। কিছু ব্যবসায়ী রত্ন কিনতে শহরের বাইরে যান।এর মধ্যে রয়েছে প্রতিবেশী শহর যেমন কালাওয়ানা, বোগাওয়ান্তলাওয়া এবং এলা-এরা। মাদাগাস্কারের ইলাকাকা উপত্যকায় বিশ্বমানের পাললিক নীলকান্তমণির মজুদ আবিষ্কারের পর, রত্নপুরার অনেক ব্যবসায়ী রত্ন কেনার জন্য দেশের বাইরে মাদাগাস্কারে যান। রত্নপুরায় তিনটি প্রধান রত্ন বাজার রয়েছে ।" আবাগাহমুলা জেম মার্কেট "," ক্লক টাওয়ার জেম মার্কেট ","ডেমুওয়ামাওয়াথা জেম মার্কেট " এই মার্কেটগুলো দিনের বিভিন্ন সময়ে চলে।
কৃষি
শহরের কৃষি শিল্পও বেশ উন্নত। শহরের চারপাশে চা এবং রাবারের বড় বাগান রয়েছে। যদিও শহরের আশেপাশে ধানের ক্ষেতগুলিও একটি সাধারণ দৃশ্য ছিল, তবে রত্নাপুরায় ধান চাষ বর্তমানে একটি অনিশ্চিত ভবিষ্যতের মুখোমুখি কারণ অনেক কৃষক তাদের ধান চাষ ছেড়ে দিচ্ছে। বরং তারা রত্ন খনি সংক্রান্ত পেশার দিকে মনোনিবেশ করছে। কারণ এই পেশায় অর্থ উপার্জনের আরও বেশি উত্পাদনশীল উপায়। অনেক কৃষক যদি কৃষি ছেড়ে দেয়, তাহলে কৃষকদের জন্য তাদের জন্য পর্যাপ্ত খাদ্য সংগ্রহ করা এবং বাজারে ব্যবসা করা কঠিন হবে। তবে এখানে অনেক সুস্বাদু ফল (যেমন আম ও পেঁপে ) এবং শাকসবজি বাজারজাত করার পণ্য হিসেবে জন্মানো হয়।
পরিবহন
রত্নপুরা শহরটি এ৪ হাইওয়েতে অবস্থিত যা রাজধানী কলম্বোকে পূর্ব প্রদেশের কালমুনাইয়ের সাথে সংযুক্ত করে। আরেকটি হাইওয়ে এ৮ শহরটিকে শ্রীলঙ্কার পশ্চিম উপকূলে পানাদুরার সাথে সংযুক্ত করেছে। দ্বীপটি ব্রিটিশ দখলের সময়, ১৯১২ সালে ন্যারোগেজ ট্রেন ট্র্যাক স্থাপন করা হয়েছিল যা কলম্বো - আভিসাওয়েলা - রত্নপুরা - ওপানায়েককে সংযুক্ত করে তবে ১৯৭৬ সালে আভিসাওয়েলার পরবর্তী লাইনটি সরিয়ে দেওয়া হয়েছিল। এইভাবে সড়ক পরিবহনের মোড হ্রাস. ২০০৬ সালে, শুধুমাত্র রথনাপুরা পর্যন্ত একটি নতুন ব্রডগেজ রেললাইন নির্মাণ শুরু হয়। ২০১৪ সালে, সরকার ই০৬ রুয়ানপুরা এক্সপ্রেসওয়েকে অনুমোদন দেয় যা রথনাপুরাকে শ্রীলঙ্কার এক্সপ্রেসওয়ে নেটওয়ার্কের সাথে সংযুক্ত করবে। এক্সপ্রেসওয়ের কাজ ২০২১ সালে শুরু হয়েছিল, প্রথম অংশটি ২০২৩ সালের শেষ নাগাদ শেষ হবে।
জলবায়ু
কোপেন জলবায়ু শ্রেণীবিভাগের অধীনে রত্নপুরায় একটি ক্রান্তীয় অতিবৃষ্টি অরণ্য জলবায়ু রয়েছে। শহরটি শ্রীলঙ্কার দক্ষিণ-পশ্চিমাঞ্চলে অবস্থিত। এই এলাকাটি ভেজা অঞ্চল হিসেবে গণ্য করা হয়। শহরটিতে মে থেকে সেপ্টেম্বর পর্যন্ত প্রধানত দক্ষিণ-পশ্চিম মৌসুমি বায়ুর ফলে বৃষ্টিপাত হয়। বছরের বাকি মাসগুলিতে, সংক্রামক বৃষ্টির কারণেও যথেষ্ট বৃষ্টিপাত হয়। এখানকার গড় বার্ষিক বৃষ্টিপাত প্রায় ৪,০০০ থেকে ৫,০০০ মিমি। গড় তাপমাত্রা ২৪ থেকে ৩৫ ডিগ্রি সেলসিয়াস পর্যন্ত পরিবর্তিত হয় এবং এখানে উচ্চ আর্দ্রতার মাত্রা রয়েছে। শহরটি সমুদ্রপৃষ্ঠ থেকে ২১ মিটার (৬৯ ফুট) উঁচুতে অবস্থিত।
বন্যা
রত্নপুরা শহরের বেশির ভাগ অংশ কালু নদীর প্লাবন ভূমিতে অবস্থিত। ফলস্বরূপ, শহরটি নিয়মিত বন্যার শিকার হয়ে থাকে। সাধারণত মে মাসে এই বন্যা হয়ে থাকে। বসন্তের প্রবাহ নিয়ন্ত্রণের জন্য কালুর উজানে কোন বড় মাপের বাঁধ নেই। নগরীতে বন্যার ঝুঁকি কমানোর প্রস্তাবগুলো এখনো সম্ভাব্যতা পর্যায়ে পৌঁছায়নি। ২০০৩ সালের মে মাসে শহরটি ১৯৪৭ সালে ব্রিটেন থেকে শ্রীলঙ্কার স্বাধীনতার পর থেকে সবচেয়ে বড় বন্যার সম্মুখীন হয়েছিল।
ধর্ম
রত্নপুরা শহরে বৌদ্ধ সংখ্যাগরিষ্ঠ (৫২.৮৮%) এবং উল্লেখযোগ্য মুসলিম জনসংখ্যা (৩৩.৫২%) রয়েছে।
উপাসনালয়
থাম্ব| রত্নপুর মহা সমন দেবলা চত্বরে রত্নপুরা এবং এর আশেপাশে বেশ কয়েকটি উপাসনালয় রয়েছে, যার মধ্যে রয়েছে:
মহা সমন দেবালয়
মহা সমন দেবালয় হচ্ছে দেবতা সমনকে উৎসর্গ করা একটি মন্দির। দেবতা সমন হলেন (একজন বৌদ্ধ দেবতা ) যাকে রত্নপুরার অভিভাবক বলে মনে করা হয়। পর্তুগিজরা রত্নপুরা দখল করলে, এই স্থানে অবস্থিত প্রাচীন মন্দিরটি ধ্বংস হয়ে যায় এবং এর উপরে একটি পর্তুগিজ গির্জা নির্মাণ করা হয়। কান্দিয়ান রাজ্য রত্নপুরা পুনরুদ্ধার করার পর তারা পর্তুগিজ গির্জাটি ধ্বংস করে দেয় এবং তারাই আবার মন্দিরটি পুনর্নির্মাণ করে। যদিও পুরানো মন্দিরের অস্তিত্বকে সমর্থন করার জন্য কোনো প্রত্যক্ষ প্রমাণ নেই, তবে পরোক্ষ প্রমাণগুলি একটি মন্দিরের অস্তিত্বকে সমর্থন করে। এসব প্রমাণ থেকে আন্দাজ করা হয় পর্তুগিজ সময়ের আগে বর্তমান অবস্থানে একটি হিন্দু মন্দিরের মতো অবকাঠামো ছিল। বর্তমানে এই উপাসনালয়টি বৌদ্ধদের জন্য অত্যন্ত গুরুত্বপূর্ণ স্থান।
পোথগুল বিহারায়
পোথগুল বিহারায় হচ্ছে রথনাপুর পোথগুল রাজামহা বিহার (පොත්ගුල් විහාරය) হল একটি মনোরম গুহা মন্দির। এটি একটি পাহাড়ের চূড়ায় অবস্থিত। রাজা বট্ট গামিনী অভয়াগ (ওয়ালম্যাগ নামে অধিক পরিচিত) কর্তৃক ৮৯-৭৭ খ্রিস্টপূর্বাব্দে এটি নির্মিত হয়েছে বলে বিশ্বাস করা হয় । ক্যান্ডি যুগের রাজা কীর্তি শ্রী রাজাসিংহের (১৭৪৭ - ১৭৮১) সময়ে এটি সংস্কার করা হয়েছিল। পোথগুল বিহার এই দুই যুগের দুটি মন্দির রয়েছে।
এছাড়াও এই শহরে রয়েছে সেন্ট লুকস চার্চ (ইংল্যান্ডের চার্চ) ও শিব মন্দির (হিন্দু)।
শ্রী পদ (আদমের পদচিহ্ন)
রত্নাপুরা হল গিলিমেল এবং কার্নি এস্টেটের মধ্য দিয়ে আদমের পদচিহ্ন বা অ্যাডামস পিকে ওঠার 'ক্লাসিক' বা কঠিন পথের সূচনা বিন্দু। তীর্থযাত্রার মৌসুম ডিসেম্বর মাসে পোয়া (পূর্ণিমা) দিনে শুরু হয় এবং এপ্রিলে দক্ষিণ-পশ্চিম বর্ষার শুরু পর্যন্ত চলে। এটি ১০০০ বছরেরও বেশি সময় ধরে একটি তীর্থস্থান। রাজা পরাক্রমবাহু এবং পোলোন্নারুওয়ার রাজা নিসানকা মাল্লা পাহাড়ি পথে ক্লান্ত তীর্থযাত্রীদের জন্য আম্বালামা বা 'বিশ্রামস্থান' প্রদান করেছিলেন। অন্য আরও জনপ্রিয় পথ হচ্ছে ডিকোয়ার কাছাকাছি ডালহৌসি (উচ্চারিত 'ডেল-হাউস') এর মধ্য দিয়ে।
শিক্ষা
রত্নপুরার স্কুলগুলির মধ্যে রয়েছে:
জলপ্রপাত
'কাতুগাস এলা (කටුගස් ඇල්ල) রত্নাপুরা থেকে ৩ কিলোমিটার (১.৯ মা) দূরে মহাওয়ালাওয়াট্টায় অবস্থিত একটি ৬ মিটার উঁচু (২০ ফুট) জলপ্রপাত। কিরিন্দি এলা (කිරිඳි ඇල්ල) হচ্ছে একটি ১১৬ মিটার উঁচু (৩৮১ ফুট) জলপ্রপাত (শ্রীলঙ্কার সপ্তম সর্বোচ্চ), রত্নপুরা থেকে ৪ কিলোমিটার (২.৫ মাইল) দূরে রত্নপুরা - পেলমাদুল্লা রোডে অবস্থিত। রাজানাওয়া এলা (රජනෑ ඇල්ල) হচ্ছে রত্নাপুরা-কালাওয়ানা সড়কের পাশে মারাপানা গ্রামে অবস্থিত একটি ১২ মিটার উঁচু (৩৯ ফুট) জলপ্রপাত। বেশ কয়েকটি সিংহলী চলচ্চিত্রে জলপ্রপাতের চারপাশের দৃশ্য ধারণ করা হয়েছে।
রত্ন খনি
এই অঞ্চলের চারপাশে অসংখ্য রত্ন খনি রয়েছে। বিশেষ করে নিচু ধানের জমির মাটিতে। খনিগুলো সাধারণত প্রায় ১০ মিটার (৩৩ ফুট) থেকে ৫০ মিটার (১৬০ ফুট) গভীর হয়। খনির প্রক্রিয়ার জন্য সহজে বহনীয় বিভিন্ন হস্ত-পরিচালিত সরঞ্জাম, যেমন: বেলচা, পিক, প্যান (বিশেষ করে বাঁশ থেকে তৈরি) এবং দোলনা ব্যবহৃত হয়। খনি থেকে মাটি তোলার পরে, প্যান ব্যবহার করে ময়লা এবং কাদা ধুয়ে ফেলার জন্য জল ব্যবহার করা হয়। ফলে সাধারণ পাথরের চেয়ে ভারী যে কোনও রত্নপাথর প্যানের নীচে রয়ে যায়।
এহেলেপোলা নীলমে
শ্রীলঙ্কার শেষ রাজা "শ্রী বিক্রম রাজাসিনহা" এর সময়ে, এহেলেপোলা নীলামকে সাবারাগামুওয়াকে ( রত্নপুরা) "ডিসাওয়ে" বা সাবারাগামুয়ার স্থানীয় গভর্নর হিসাবে পাঠানো হয়েছিল। তিনি স্থানীয় ধানের খামারগুলিকে সহায়তা করার জন্য একটি ছোট জলাধার এবং জলের খাল তৈরি করেছিলেন। এই নায়কের কাজগুলি এখনও রত্নপুরা অঞ্চলের চারপাশে দৃশ্যমান এবং স্থানীয় লোকেরা আজও তাঁর কাজ থেকে উপকৃত হচ্ছে। রত্নাপুরা শহরের মাঝখানে অবস্থিত তাঁর বাড়িটি এখন জাতীয় যাদুঘর ভবন হিসাবে ব্যবহৃত হচ্ছে।
নায়ক হিসাবে এহেলেপোলার চিত্রায়ন বেশ বিতর্কিত। একবার তিনি ব্রিটিশদের সাথে ষড়যন্ত্র করেছিলেন এবং ক্যান্ডি রাজার সাথে বিশ্বাসঘাতকতা করেছিলেন। এহেলেপোলা রাজার কাছে আত্মসমর্পণ না করা পর্যন্ত (প্রচলিত আইন অনুযায়ী) রাজা তার পরিবারের মৃত্যুদণ্ড কার্যকর করার আদেশ দেন। তখন তিনি একদম কাপুরুষোচিত কাজ করেছিলেন। তিনি রাজাকে ক্যান্ডিতে তার পুরো পরিবারকে হত্যা করতে দিয়েছিলেন। তার ছোট ছেলে গিলোটিনের দ্বারা সাহসিকতার সাথে মৃত্যুর মুখোমুখি হয়ে শিশু নায়ক হয়ে ওঠে। অন্যদিকে তার বড় ভাই তার মায়ের পিছনে লুকিয়ে ছিল (তিনি ডুবে গিয়েছিলেন)।
থাইরয়েড
থাইওয়েড গ্রন্থি বা থাইরয়েড হল দুইটি লোব দ্বারা গঠিত একটি অন্তঃক্ষরা গ্রন্থি যার অবস্থান গ্রীবাতে। পুরুষের এডাম'স এপলের ঠিক নিচে এর অবস্থান। থাইরয়েড গ্রন্থি থেকে থাইরয়েড হরমোন নিঃসৃত হয়। এই হরমোনগুলো মেটাবলিক রেট ও প্রোটিন সিন্থেসিসকে প্রভাবিত করে। থাইরয়েড হরমোনের মধ্যে ট্রাইডোথাইরোনাইন  (T3) ও থাইরক্সিন  (T4) আয়োডিন ও টাইরোসিন দ্বারা গঠিত হয়।থাইরয়েড ক্যালসিটোনিন নামক এক ধরনের হরমোন তৈরি করে যা ক্যালসিয়াম হোমিওস্ট্যাসিসে অবদান রাখে।
গঠন
alt=Image showing the thyroid gland surrounding the cricoid cartilage|থাম্ব|দুই লোব বিশিষ্ট থাইরয়েড গ্রন্থি ক্রিকয়েড ও [[শ্বাসনালি দ্বারা আবৃত থাকে। চিত্রে পিরামিডাকৃতির থাইরয়েডের মধ্যে দেখানো হচ্ছে।]] থাইরয়েড গ্রন্থি একটি প্রজাপতি আকৃতির অঙ্গ। বাম ও ডানে দুই লোব ইস্থমুস দ্বারা সংযুক্ত থাকে।  প্রাপ্ত বয়স্ক মানুষের থাইরয়েডের ওজন ২৫ গ্রাম,  প্রতিট লোব ৫ সেমি লম্বা, ৩ সেমি প্রশ্বস্ত এবং ২ সেমি পুরু। ইস্থমুস উচ্চতায় ও প্রশ্বস্ততায় প্রায় ১.২৫ সেমি হয়। নারীদের পিটুইটারি গ্রন্থি সাধারণত পুরুষের থেকে বড় , গর্ভাবস্থায় এই আকার বেড়ে যায়।
থাইরয়েড হরমোন
থাইরয়েড গ্রন্থির প্রধান কাজ আয়োডিন সংবলিত হরমোন তৈরি। ট্রিথাইরোনিন (T3) ও থাইরক্সিন (T4) হল আয়োডিন সমৃদ্ধ হরমোন। আয়োডিনের তিনটি অণু থাকায় এর নামকরণ T3 করা হয়েছে। অপরদিকে T4 চার আয়োডিন অণু থাকে।  এছাড়া পেপ্টাইড হরমোন ক্যালসিটোনিনও থাইরয়েড গ্রন্থিতে তৈরি হয়।
জিন ও প্রোটিন প্রকাশ
মানব কোষের প্রায় ২০ হাজার প্রোটিন কোডিং জিন প্রকাশ প্রায় এবং এর মধ্যে প্রায় ৭০ শতাংশই সাধারণ থাইরয়েডে প্রকাশিত।   এসমস্ত জিনের প্রায় ২৫০ টির মতো জিন মূলতঃ থাইরয়েডে প্রকাশিত এবং ২০টি জিন অত্যন্ত সুচারুভাবে থাইরয়েড সংক্রান্ত। এই প্রোটিন সংলগ্ন জিনগুলো থাইরয়েড হরমোন সিন্থেসিসে জড়িত। উদাহরণস্বরূপঃ থাইরোগ্লোবিউলিন, টিপিও এবং আইওয়াইডি ফলিকুলার কোষে প্রকাশিত হয়।
ন্যাস্টি ওম্যান
"ন্যাস্টি ওম্যান" (জঘন্য মহিলা) এই বাক্যাংশটি ব্যবহার করেছিলেন ২০১৬ মার্কিন রাষ্ট্রপতি প্রার্থী ডোনাল্ড ট্রাম্প, তৃতীয় রাষ্ট্রপতি বিতর্ক চলার সময় প্রতিপক্ষ হিলারি ক্লিনটনকে উদ্দেশ্য করে।  বাক্যাংশটি বিশ্বব্যাপী সংবাদ তৈরি করেছিল, কিছু মহিলা মতদাতাকে এই নামে ডাকা হচ্ছিল এবং একই নামে নারীবাদী আন্দোলন চালু করেছিল।
থাইরয়েড
ইতিহাস
ডান|থাম্ব|থমাস হোয়ারটন থাইরয়েডের নামকরণ করেছেন প্রাচীন গ্রীকে  ব্যবহৃত বর্ম শব্দ থেকে। চিত্রে উদাহরণ হিসেবে ৪৩১-৪২৩ খ্রিস্টপূর্ব সময়ের মুদ্রায় খোদাই করা বর্ম  দেখানো হচ্ছে। থাইরয়েড গ্রন্থির রোগ এবং এর চিকিৎসা নিয়ে হাজার বছর আগের দলিল বিদ্যমান। অবশ্য এই গ্রন্থির বর্ণনা ও নামকরণ পাওয়া যায় রেনেসাঁ যুগের পরবর্তী সময়।  খ্রিস্টপূর্ব ২৭০০ তে চৈনিক ভাষায়  গলগন্ড রোগ সংক্রান্ত লিপিতে থাইরয়েডের প্রথম বর্ণনা পাওয়া যায়।  ১৬০০ খ্রিস্টপূর্ব সময়ে চীনে গলগন্ড রোগের চিকিৎসায় পোড়া স্পঞ্জ ও সামুদ্রিক শৈবাল ব্যবহার করা হত। এই চিকিৎসা পদ্ধতি পরে বিশ্বের অন্যান্য জায়গায়ও ব্যবহার করা হয়।  আয়ুর্বেদের বই শুশ্রত সমহিতা তে ১৪০০ খ্রিস্টপূর্ব সময়ে হাইপারথাইরয়েডিজম, হাইপোথাইরয়েডিজম ও গলগন্ড রোগের ব্যাপারে বর্নিত আছে।  হিপোক্রেটস ও প্লেটো চার শতকের দিকে থাইরয়েড গ্রন্থিকে লালাগ্রন্থি হিসেবে বর্নিত করেন।
ন্যাস্টি ওম্যান
শব্দটি থেকে তৈরি হয়েছিল নানা মিম, এটি জনপ্রিয় সংস্কৃতি, বই ও পত্রিকা, শিল্প প্রদর্শনী, এবং থিয়েটার ও সঙ্গীতানুষ্ঠান প্রযোজনাকে প্রভাবিত করেছিল, এবং প্রচার মাধ্যমের কেউ কেউ এটিকে নারী অধিকার সমাবেশকারীদের উচ্চ কণ্ঠ হিসেবে বর্ণনা করেছিলেন।
উৎপত্তি
২০১৬ সালের ১৯শে অক্টোবর, চূড়ান্ত রাষ্ট্রপতি বিতর্কের সময়, হিলারি ক্লিনটন ধনীদের উপর কর বাড়িয়ে সামাজিক নিরাপত্তা কর্মসূচির উন্নতি করার আশা ব্যাখ্যা করেছিলেন, তিনি বলেছিলেন যে তাঁর নিজের সামাজিক নিরাপত্তা অবদান, তাঁর প্রতিদ্বন্দ্বী ডোনাল্ড ট্রাম্পের সাথে সেই অনুযায়ী যাবে। "তিনি কীভাবে এর থেকে বের হবেন তা বুঝতে না পেরে" ট্রাম্প তৎক্ষণাৎ পাল্টা জবাব দিয়েছিলেন, "এতো জঘন্য মহিলা।" তাঁর মন্তব্য বিভিন্ন সামাজিক মাধ্যমের মঞ্চে তাৎক্ষণিক প্রতিক্রিয়া সৃষ্টি করেছিল, টুইটার থেকে সবচেয়ে বেশি সাড়া এসেছিল। মহিলারা এবং কিছু পুরুষ ট্রাম্পের দ্বারা এই অপমানকে নিজের বলে গ্রহণ করেন এবং এটিকে হ্যাশট্যাগে পরিণত করেছিলেন। কিছু ব্যবহারকারী, এমনকি, জেনেট জ্যাকসনের ১৯৮৬ সালের একক সঙ্গীত "ন্যাস্টি"র উল্লেখ করেছেন। একে ট্রাম্পের "খারাপ হমবারস" এর সমতুল্য মহিলা হিসেবে বিবেচনা করা হয়েছিল, ট্রাম্পের মন্তব্যের প্রতিবাদে "ন্যাস্টি ওম্যান" বাক্যাংশ নারীবাদী নারীদের জন্য আন্তর্জাতিক সমাবেশে সমবেত কণ্ঠধ্বনি হয়ে উঠেছিল।
আন্দোলন
ন্যাস্টি ওম্যান আন্দোলন হল এমন একটি আন্দোলন যা ২০১৬ সালে তৎকালীন রাষ্ট্রপতি মনোনীত ডোনাল্ড ট্রাম্পের একটি মন্তব্যের ফলস্বরূপ শুরু হয়েছিল। এই বাক্যংশটি অনেক নারীবাদী ব্যবহার করেছেন যাঁরা নিজেদেরকে "জঘন্য-এমনকি ট্রাম্প যাঁকে অপমান করার চেষ্টা করেছিলেন সেই হিলারি ক্লিনটনের চেয়েও জঘন্য বলে বর্ণনা করেছেন।" এই শব্দটি নারী আন্দোলনের লক্ষ্যের সাথে 'ন্যাস্টি ওম্যান' নামক একটি কবিতার মাধ্যমে যুক্ত হয়েছে, কবিতাটি ২০১৭ সালে ওয়াশিংটনে মহিলা পদযাত্রায় আবৃত্তি করা হয়েছিল। এর অভিপ্রায় ছিল অপমানজনক শব্দ ন্যাস্টির পুনরুদ্ধার। "[ন্যাস্টি ওম্যান] বাক্যাংশটি সর্বত্র মহিলাদের সমাবেশ একটি সমালোচনামূলক কণ্ঠে পরিণত হয়েছিল," এবং কিছু পণ্যদ্রব্য তৈরি হয়েছিল যাতে 'ন্যাস্টি ওম্যান' শব্দটি লেখা ছিল। এছাড়াও, প্রকল্প এবং প্রদর্শনীতেগুলি প্ল্যানড পেরেন্টহুড সংস্থার জন্য তহবিল সংগ্রহের প্রচেষ্টা করতে গিয়ে শব্দটি ব্যবহার হয়েছে, যার মাধ্যমে স্বাস্থ্যসেবা প্রদানকারীর জন্য মহিলা পদযাত্রার সমর্থন প্রতিফলিত হয়েছে। কিছু খ্যাতিমান মানুষ এই আন্দোলনকে সমর্থন করে, 'ন্যাস্টি ওম্যান' টি-শার্ট পরেছেন এবং তাঁদের সমর্থন সর্বসমক্ষে প্রকাশ করেছেন। টুইটারে সবচেয়ে উল্লেখযোগ্য সমর্থন পাওয়া গিয়েছিল, যেখানে এই বাক্যাংশটি সমর্থনের ভঙ্গিতে টুইট করা হয়েছিল।
থাইরয়েড
ইতিহাস
১৫০০ সালের দিকে লিওনার্দো দ্য ভিঞ্চি প্রথম থাইরয়েডের চিত্র অঙ্কন করেন।  ১৫৪৩ সালে আন্দ্রেয়া ভ্যাসিলাস প্রথম থাইরয়েড গ্রন্থির চিত্রসহ শারীরস্থানীয় বর্ণনা প্রদান করেন। ১৬৫৬ সালে থমাস হোয়ারটন থাইরয়েড গ্রন্থির নামকরণ প্রাচীন গ্রীক শব্দ (θυρεοειδής, অর্থ বর্মেরন্যায় / বর্মাকৃতি) অনুসারে করেন। এর গঠন প্রাচীন গ্রীসে ব্যবহৃত বর্মের মতো বলে এরূপ নামকরণ করা হয়।
অন্যান্য প্রাণীতে
থাম্ব|গলগন্ড রোগে আক্রান্ত ছাগল সকল মেরুদন্ডী প্রাণীতে থাইরয়েড গ্রন্থি বিদ্যমান।  মাছের ক্ষেত্রে, সাধারণত এই গ্রন্থি ফুলকার নিচে থাকে এবং সবসময় দুইভাগে বিভক্ত হয় না। অবশ্য, থাইরয়েড কোষকলা শরীরের অন্যান্য অঙ্গ যেমন বৃক্ক,  প্লীহা, হৃৎপিণ্ড অথবা চোখে পাওয়া যায়।
অধিকাংশ স্তন্যপায়ী প্রাণীতে শুধুমাত্র একটি থাইরয়েড গ্রন্থি পাওয়া যায় এবং অন্যান্য স্তন্যপায়ী প্রাণীর ক্ষেত্রেও এর আকৃতি মানুষের থাইরয়েড গ্রন্থির মতোই।
অনুনাদ
পদার্থবিদ্যায় অনুনাদ হলো একটি কম্পনশীল সিস্টেমকে সর্বোচ্চ বিস্তারে কম্পমান হতে সাহায্য করে। এটি কখনো কখনো বাইরে থেকে বল প্রযুক্ত করেও হতে পারে। যে কম্পাকের ফলে বস্তুটি সর্বোচ্চ বিস্তারে কম্পনশীল হয় সেই কম্পাঙ্ক কে বিস্তুতির অনুনাদ কম্পাক বা Resonance Frequency বলে। অনুনাদ কোম্পাঙ্কে থাকা বস্তুর উপর অল্প বল প্রয়োগ সর্বোচ্চ সরণ করা সম্ভব।
কোনো বস্তু যখন সহজে তার স্থিতি শক্তিকে গতি শক্তিতে ও বিপরীত ক্রমে গতি শক্তিকে স্থিতি শক্তিতে রূপান্তর করতে পারে তখন অনুনাদ সম্ভব হয়। যদিও প্রতিটি পর্যায়বৃত্তে বস্তুটির শক্তির অপচয় হয়। একে ডাম্পিং বা বাধা বলে। এই ডাম্পিং ফোর্স কম থাকলে বস্তুতি তার সহজাত কম্পাঙ্কে কাঁপতে পারে। প্রতিটি বস্তুর এই সহজাত কম্পাঙ্ক আলাদা এবং একই বস্তুর অনেকগুলি সহজাত কম্পাঙ্ক থাকতে পারে।
টুসু সত্যাগ্রহ (মানভূম)
টুসু সত্যাগ্রহ ভারতের বাংলা ভাষা আন্দোলনের একটি গুরুত্বপূর্ণ অধ্যায়। মানভূমের বাংলা ভাষা আন্দোলনের প্রেক্ষাপটে হিন্দি ভাষা চাপিয়ে দেওয়ার প্রতিবাদে বৃহৎ মানভূম অঞ্চলের জনগণ নিজেদের সাংস্কৃতিক অভিজাত্যকেই প্রতিবাদের হাতিয়ার করে রাস্তায় নামে। তারা প্রতিবাদী ভঙ্গিতে টুসু গান গেয়ে আন্দোলন শুরু করে। মানভূমের এই ভাষা আন্দোলন পৃথিবীর ইতিহাসে ঘটা দীর্ঘতম ভাষা আন্দোলন।
প্রেক্ষাপট
১৯১২ খ্রিস্টাব্দে বাংলা ভাষার উপর হিন্দির আধিপত্য বিস্তারের চেষ্টার প্রতিবাদে মানভূম অঞ্চলে ভাষা আন্দোলনের সূচনা হয়। ১৯৪৮ থেকে ১৯৫৬ সালের মধ্যে এই আন্দোলন তীব্র আকার ধারণ করে। তৎকালীন সময়ে জাতীয় কংগ্রেসের মাধ্যমে বাংলাভাষী জনগণ হিন্দি ভাষার বিরুদ্ধে আন্দোলন করার চেষ্টা করলেও তাদের দাবি প্রতিষ্ঠিত হয় না। জাতীয় কংগ্রেসের ১৯২০ খ্রিষ্টাব্দের নাগপুর অধিবেশনে ভাষাভিত্তিক প্রদেশ পুনর্গঠনের দাবী আনুষ্ঠানিক ভাবে গৃহীত হলেও ১৯৩৫ খ্রিষ্টাব্দে বিহারে জাতীয় কংগ্রেস মন্ত্রীত্ব লাভ করার পর ডঃ রাজেন্দ্র প্রসাদের সভাপতিত্বে 'মানভূম বিহারী সমিতি' নামক এক সংগঠন গড়ে ওঠে। এর বিপরীতে মানভূম জেলার বাঙালিরা ব্যারিস্টার পি আর দাসের সভাপতিত্বে 'মানভূম সমিতি' নামক সংগঠন তৈরী করেন এবং পাকবিড়রায় জাতীয় কংগ্রেস থেকে পদত্যাগ করেন ভজহরি মাহাতো, অতুলচন্দ্র ঘোষ, অন্নদাপ্রসাদ চক্রবর্তী, লাবণ্যপ্রভা ঘোষ, অরুণচন্দ্র ঘোষ, বিভূতিভূষণ দাশগুপ্ত সহ ৩৭ জন কংগ্রেস সমর্থক এবং লোকসেবক সঙ্ঘ গঠন করেন। ১৯৪৮ খ্রিস্টাব্দের৩০ এপ্রিল বান্দোয়ানের জিতান গ্রামে মানভূম জেলা কংগ্রসের পূর্ণাঙ্গ অধিবেশনে দীর্ঘ আলোচনার ‘মানভূম বাংলা ভাষাভাষী’ এই দাবিতে আন্দোলন গড়ে তোলার সিদ্ধান্ত নেওয়া হয়।